A BIZOTTSÁG HATÁROZATA
(2006. február 17.)
egyes, biológiai kockázatokkal foglalkozó közösségi állat-egészségügyi referencialaboratóriumok 2006. évi közösségi pénzügyi támogatásáról
(az értesítés a C(2006) 328. számú dokumentummal történt)
(Csak a spanyol, francia, holland és angol nyelvű szöveg hiteles)
(2006/142/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1), és különösen annak 28. cikke (2) bekezdésére,
mivel:
(1)
A 90/424/EGK határozat előírja, hogy a Közösség az állat-egészségügyi ellenőrzések hatékonyságának javításához a referencialaboratóriumok számára nyújtott pénzügyi támogatás révén járul hozzá. Bizonyos feltételek mellett Közösségi támogatásban részesülhet minden referencialaboratórium, amelyet a Közösség állat-egészségügyi jogszabályaival összhangban ilyennek jelölnek ki.
(2)
A 90/424/EGK határozat 28. cikke alapján a közösségi referencialaboratóriumoknak nyújtott közösségi pénzügyi támogatásról szóló, 2004. január 29-i 156/2004/EK bizottsági rendelet (2) előírja, hogy a laboratóriumok működésére vonatkozó közösségi pénzügyi támogatás kifizetésére akkor kerül sor, ha az elfogadott munkaprogramok végrehajtása hatékony, és a kedvezményezettek a megállapított határidőkön belül valamennyi szükséges információt benyújtanak.
(3)
A Bizottság értékelte a közösségi referencialaboratóriumok által a 2006. évre benyújtott munkaprogramokat és az ezekhez kapcsolódó becsült költségvetéseket.
(4)
Ennek megfelelően 2006. január 1-jétől közösségi pénzügyi támogatásban kell részesíteni azokat a közösségi referencialaboratóriumokat, amelyeket a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletben (3), és az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletben (4) előírt hatáskörök és feladatok ellátására jelöltek ki.
(5)
A közösségi pénzügyi támogatáson kívül további támogatást kell adni workshopok szervezésére olyan területeken, amelyek a közösségi referencialaboratóriumok felelősségi körébe tartoznak.
(6)
A 156/2004/EK rendelet meghatározza a közösségi referencialaboratóriumok által szervezett workshopok támogathatósági szabályait. Arról a korlátozásról is rendelkezik, hogy a pénzügyi támogatás workshoponként maximum 30 résztvevő számára nyújtható. E korlátozástól való eltérés lehetőségét kell biztosítani annak a közösségi referencialaboratóriumnak, amelynek több mint 30 résztvevőre van szüksége ahhoz, hogy a workshopjai a lehető legeredményesebbek legyenek, és ehhez igényel támogatást.
(7)
A 882/2004/EK rendelet által a tengeri biotoxinokat ellenőrző közösségi referencialaboratóriumként kijelölt Laboratorio de Biotoxinas Marinas, Agencia Española de Seguridad Alimentaria (Ministerio de Sanidad y Consumo Vigo, Spanyolország) felkérést kapott arra, hogy éves munkaprogramját egy olyan projekttel egészítse ki, amely a tengeri biotoxinok kimutatása és ellenőrzése tekintetében elősegíti a közösségi élelemiszerbiztonsági szakpolitika és jogszabályok kidolgozását, amely területen különleges figyelmet kell fordítania arra, hogy a kimutatás alternatív módszereként az egyes tengeri biotoxinok kimutatására vonatkozó előírások álljanak rendelkezésre.
(8)
A közös agrárpolitika finanszírozásáról szóló, 1999. május 17-i 1258/1999/EK rendelet (5) 3. cikkének (2) bekezdése alapján a közösségi szabályoknak megfelelően vállalt állat- és növény-egészségügyi intézkedéseket az Európai Mezőgazdasági Orientációs és Garanciaalap (EMOGA) Garanciarészlege finanszírozza. A pénzügyi ellenőrzések tekintetében az 1258/1999/EK rendelet 8. és 9. cikke alkalmazandó.
(9)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
Pénzügyi támogatás Spanyolország számára a 882/2004/EK rendeletben előírt funkciók betöltéséhez és kötelezettségek teljesítéséhez
(1) A Közösség a tengeri biotoxinok ellenőrzésének tekintetében pénzügyi támogatásban részesíti Spanyolországot a 882/2004/EK rendelet 32. cikkében előírt funkciók betöltéséhez és kötelezettségek teljesítéséhez, amelyeket a Laboratorio de Biotoxinas Marinas Area de Sanidad-nak (Vigo, Spanyolország) kell végrehajtania.
A 2006. január 1-jétől2006. december 31-ig terjedő időszakra ez a támogatás nem haladhatja meg a 360 000 eurót.
A második albekezdésben említett maximális összeg erejéig, és a 156/2004/EK rendelet 2. cikkében előírt határidők sérelme nélkül 140 000 eurót kell fenntartani a saxitoxin és analógjai, az okadaic sav és analógjai, az azaspirsavak, a pectenotoxinok, a palytoxinok, a spirolidek és a yessotoxinok kimutatását szolgáló referenciaanyagok előállítását célzó a projekt támogatására, és ezt az összeget közvetlenül a vigói tengeri biotixoxinokat ellenőrző közösségi referencialaboratórium kapja az alábbi feltételekkel:
a)
havonta továbbítja a projekt előrehaladásáról szóló közbeeső jelentést;
b)
a jelentéstervezet legkésőbb 2006. december 31-ig továbbítja;
c)
a végleges jelentést és a felmerült költségeket igazoló bizonyítékokat 2007. március 31-ig továbbítja.
(2) A Közösség az (1) bekezdésben előírt maximális összegen kívül azzal a céllal is pénzügyi támogatásban részesíti Spanyolországot, hogy az (1) bekezdésben említett laboratórium egy workshopot szervezzen. Ez a támogatás nem haladhatja meg a 30 000 eurót.
2. cikk
Pénzügyi támogatás Franciaország számára a 882/2004/EK rendeletben előírt funkciók betöltéséhez és kötelezettségek teljesítéséhez
(1) A Közösség pénzügyi támogatásban részesíti Franciaországot a 882/2004/EK rendelet 32. cikkében előírt funkciók betöltéséhez és kötelezettségek teljesítéséhez, vagyis a tej és tejtermékek analíziséhez és teszteléséhez, amit az Agence Française de Sécurité Sanitaire des Aliments-hoz tartozó Laboratoire d’Etudes et de Recherches sur la Qualité des Aliments et sur les Procédés Agro-alimentaires-nek (Maisons-Alfort, Franciaország) kell végrehajtania.
A 2006. január 1-jétől2006. december 31-ig terjedő időszakra ez a támogatás nem haladhatja meg a 145 000 eurót.
(2) A Közösség az (1) bekezdésben előírt maximális összegen kívül azzal a céllal is pénzügyi támogatásban részesíti Franciaországot, hogy az (1) bekezdésben említett laboratórium egy workshopot szervezzen. Ez a támogatás nem haladhatja meg a 27 000 eurót.
3. cikk
Pénzügyi támogatás Hollandia számára a 882/2004/EK rendeletben előírt funkciók betöltéséhez és kötelezettségek teljesítéséhez
(1) A Közösség pénzügyi támogatásban részesíti Hollandiát a 884/2004/EK rendelet 32. cikkében előírt funkciók betöltéséhez és kötelezettségek teljesítéséhez, vagyis a zoonózis (szalmonella) analíziséhez és teszteléséhez, amit a Rijksinstituut voor Volksgezondheid en Milieu-nek (Bilthoven, Hollandia) kell végrehajtania.
A 2006. január 1-jétől2006. december 31-ig terjedő időszakra ez a támogatás nem haladhatja meg a 305 000 eurót.
(2) A Közösség az (1) bekezdésben előírt maximális összegen kívül azzal a céllal is pénzügyi támogatásban részesíti Hollandiát, hogy az (1) bekezdésben említett laboratórium egy workshopot szervezzen. Ez a támogatás nem haladhatja meg a 28 000 eurót.
4. cikk
Pénzügyi támogatás az Egyesült Királyság számára a 882/2004/EK rendeletben előírt funkciók betöltéséhez és kötelezettségek teljesítéséhez
(1) A Közösség pénzügyi támogatásban részesíti az Egyesült Királyságot a 882/2004/EK rendelet 32. cikkében előírt funkciók betöltéséhez és kötelezettségek teljesítéséhez, vagyis a kéthéjú kagylók bakteriális és vírusos fertőzöttségének ellenőrzéséhez, amit a Centre for Environment, Fisheries and Aquaculture Science-nak (Weymouth, Egyesült Királyság) kell végrehajtania.
A 2006. január 1-jétől2006. december 31-ig terjedő időszakra ez a támogatás nem haladhatja meg a 263 000 eurót.
(2) A Közösség az (1) bekezdésben előírt maximális összegen kívül azzal a céllal is pénzügyi támogatásban részesíti az Egyesült Királyságot, hogy az (1) bekezdésben említett laboratórium egy workshopot szervezzen. Ez a támogatás nem haladhatja meg a 30 000 eurót.
5. cikk
Pénzügyi támogatás az Egyesült Királyság számára a 882/2004/EK és a 999/2001/EK rendeletben előírt funkciók betöltéséhez és kötelezettségek teljesítéséhez
(1) A Közösség pénzügyi támogatásban részesíti az Egyesült Királyságot a 999/2001/EK rendelet X. melléklete B. fejezetében előírt funkciók betöltéséhez és kötelezettségek teljesítéséhez, vagyis a fertőző szivacsos agyvelőbántalmak ellenőrzéséhez, amit a Veterinary Laboratories Agency-nek (Addlestone, Egyesült Királyság) kell végrehajtania.
A 2006. január 1-jétől2006. december 31-ig terjedő időszakra ez a támogatás nem haladhatja meg a 731 000 eurót.
(2) A Közösség az (1) bekezdésben előírt maximális összegen kívül azzal a céllal is pénzügyi támogatásban részesíti az Egyesült Királyságot, hogy az (1) bekezdésben említett laboratórium workshopokat szervezzen. Ez a támogatás nem haladhatja meg a 70 000 eurót.
(3) Az (1) bekezdésben említett laboratórium a 156/2004/EK rendelet 4. cikkének (1) bekezdésétől eltérve jogcímet szerez arra, hogy pénzügyi támogatást igényeljen az e cikk (2) bekezdésében említett, maximum 50 résztvevős workshopok egyikéhez.
6. cikk
Címzettek
E határozat címzettjei a Spanyol Királyság, a Francia Köztársaság, a Holland Királyság és az Egyesült Királyság (Nagy-Britannia és Észak-Írország).
Kelt Brüsszelben, 2006. február 17-én.